光绪帝（1871年8月14号－1908年11月14号），本名载湉，立在内亚个蒙古畀尊称巴达古尔特托尔汗（「光明統緒」个可汗，即義譯「光緒」）、立在西藏畀尊為文殊皇帝，立在1875年2月25号登基，一直名义统治到1908年11月14号。实际浪，伊统治个大部分辰光侪是慈禧太后实际掌权个。个当中发生交关事体，包括日清战争、义和团搭八国联军战争之类，1898年光绪因为参加戊戌变法失败，基本权利侪畀慈禧剥夺，之后慈禧拿伊关起来，直到死脱。有讲法，慈禧是派人拿伊毒死个。